stanford-oval/wikipedia huggingface dataset:
פרסטו
הפקה

סרט זה הוא סרט הבכורה של דאג סוויטלנד. סוויטלנד עשה את הקול בסרט ללא דיאלוג משחק בין שתי הדמויות. הוא התחיל את ההפקה של הסרט בתחילת שנת 2007, ולבסוף סיים אותו במאי 2008. הסרט מבוסס על קריקטורות קלסיות רבות, ביניהן "טום וג'רי" ו"לוני טונס". עיצוב הדמויות בסרט התבססו על ויליאם פאוול.
הרעיון של הסרט היה להציג קוסם שסובל מפחד במה, דבר שהשווה סוויטלנד לעלילה של הסרט "כוכב נולד" משנת 1937.
בשביל ליצור את הסביבה הרשמית והטובה ביותר, צפו יוצרי הסרט בבית האופרה המלכותית שבלונדון, בבית האופרה גרנייה שבצרפת, ובמופעי וודוויל.
כדי לחסוך זמן עבודה, רוב האנשים שמופיעים בקהל הם מן הסרט "רטטוי", בנוסף גופו של הקוסם מהצוואר למטה הוא גופו של טאלון, עורך הדין של סקינר מהסרט "רטטוי".
הפצה

הסרט הוקרן לראשונה בפסטיבל סרטי האנימציה הבין-לאומי אנסי ב-10 ביוני 2008, ולאחר מכן באותה שנה בארצות הברית ב-27 ביוני לפני הקרנת סרט האנימציה של חברת וולט דיסני ופיקסאר "וול-E". בשנת 2008 הסרט נכלל במקבץ "Animation Show of Shows". בשנת 2012 הופץ הסרט באוסף הסרטים הקצרים של פיקסאר, חלק 2.
בישראל הסרט הוקרן לראשונה ב-3 ביולי 2008 גם לפני הקרנת הסרט "וול-E".
ביקורות

הסרט קיבל ביקורות חיוביות. מגזין "If" אמר על הסרט "זוכה דרך ודרך". סוכנות הידיעות האמריקאית "Associated Press" אמרה שהסרט הוא "מתאבן מענג וקריקטורי". טלוויזית ניו זילנד אמרה שלמרות שהסרט "וול-E" הוא סרט מענג בעל סיפור מדהים, הסרט "פרסטו" כמעט גנב את כל התהילה. עיתון "Kalamazoo Gazette" קרא לסרטון מצחיק, ותיאר אותו כגרסה יוקרתית של באגס באני.
הסרט היה מועמד לפרס אנני לסרט הקצר הטוב ביותר. בנוסף הסרט היה מועמד לפרס אוסקר לסרט המונפש הקצר הטוב ביותר, אך הפסיד אותו לסרט "The House of Small Cubes".
היינו בני המזל

| --- | --- |
 מבוסס על:  הרומן "היינו בני המזל" מאת ג'ורג'יה האנטר
 סוגה:  סדרת דרמה, דרמה היסטורית, biography 
 יוצרים:  אריקה ליפז
 כותבים:  אריקה ליפז
 בימוי:  תומאס קייל
 שחקנים:  לוגאן לרמן ג'ואי קינג הדס ירון הנרי-לויד יוז עמית רהב סם וולף מיכאל אלוני מורן רוזנבלט אווה פיילר ליאור אשכנזי רובין וייגרט ארטמיסיה פליאנו
 ארץ מקור:  ארצות הברית ארצות הברית
 שפות:  אנגלית 
 מספר פרקים:  8 
 הפקה
 מפיקים בפועל:  אריקה ליפז תומאס קייל ג'ניפר טוד אדם מילך ג'ורג'יה האנטר
 חברת הפקה:  פוקס המאה ה-20 Icon Films Old 320 Sycamore
 הפצה:  הולו, דיסני+ 
 עורכים:  אריקה פריד מרקר קייט סנפורד
 אתר צילומים:  רומניה בוקרשט ספרד מאלגה, קדיס
 צלמים:  טים אייבס רואירי אובריאן דייוויד פים
 מוזיקה:  ג'ון ארליך רייצ'ל פורטמן
 שידור
 רשת שידור:  הולו
 תקופת שידור מקורית:  28 במרץ 2024 – 2 במאי 2024 
 קישורים חיצוניים
 דף התוכנית ב-IMDb
 
היינו בני המזל (באנגלית: We Were the Lucky Ones) היא מיני-סדרת דרמה אמריקאית המבוססת על רומן באותו השם מאת ג'ורג'יה האנטר, שנכתב על בסיס קורות משפחתה במהלך השואה.
המיני-סדרה הופצה בשירות הזרמת המדיה של "הולו" החל מ-28 במרץ 2024 עד 2 במאי של אותה שנה.
רקע עלילתי

עלילת המיני-סדרה מגוללת את קורותיהם ומאבקם של בני משפחת קורץ, אשר נאלצו להיפרד עם פרוץ מלחמת העולם השנייה, לשרוד את מוראות השואה ולהתאחד מחדש, במסע אשר נמשך תשע שנים ומתפרש על פני ארבע יבשות.
צוות השחקנים

לוגאן לרמן – אדי קורץ
ג'ואי קינג – הלינה קורץ
הדס ירון – מילה (קורץ) קיילר
הנרי-לויד יוז – גנק קורץ
עמית רהב – יאקוב קורץ
סם וולף – אדם איכנוולד
מיכאל אלוני – סלים קיילר
מורן רוזנבלט – הרטה
אווה פיילר – בלה טטר
ליאור אשכנזי – סול קורץ
רובין וייגרט – נחומה קורץ
ארטמיסיה פליאנו - פליסיה הצעירה
הפקה > צילומים

צילומי המיני-סדרה החלו בדצמבר 2022, הסתיימו באביב 2023; והתקיימו בעיקר בבוקרשט, רומניה, ששימשה כסט צילומים עבור הסצנות המתרחשות בפולין, צרפת ומזרח אירופה. עבור הסצנות המתרחשות בברזיל, במערב אפריקה ובאיטליה, התקיימו חלק מצילומי המיני-סדרה במאלגה ובקדיס שבספרד. עבור צילומי הסצנות בפולין, בנה צוות ההפקה באקלוט (אנ') ענקי בבוקרשט ששימש כסט צילומים עבור שלוש ערים שונות בפולין.
שידור

המיני-סדרה עלתה לשירות הזרמת המדיה של "הולו" ב-28 במרץ 2024. בבכורתה עלו שלושת הפרקים הראשונים יחד, ולאחר מכן שאר הפרקים עלו באופן שבועי. ב-2 במאי 2024 עלה הפרק השמיני והאחרון של המיני-סדרה.
בישראל עלתה הסדרה בשירות הסטרימינג דיסני+.
הערות שוליים

↑  We Were the Lucky Ones, Hulu
1 2  Here’s Your First Look at Joey King and Logan Lerman in Hulu’s We Were the Lucky Ones, ELLE, ‏2024-01-22
↑  Denise Petski, ‘We Were The Lucky Ones’ Sets Hulu Premiere Date, Unveils First Photos, Deadline, ‏2024-01-22
צעצוע של סיפור בקיצור: חופשה בהוואי

| --- | --- |

כרזת הסרט
 מבוסס על:  צעצוע של סיפור
 בימוי:  גארי ריידסטרום 
 תסריט:  גארי רידסטורם, ג'ייסון כץ, אריק בנסון
 מדבבים:  ג'ודי בנסון, מייקל קיטון, טום הנקס, טים אלן, ג'ואן קיוזאק, דון ריקלס, אסטל האריס, בלייק קלארק, וואלאס שון, ג'ון רצנברגר, טימותי דלטון, ג'ף גרלין, קריסטן שאל, בוני האנט, אמילי האן, באד לאקי, לורי אלן, זואי לוין
 מדבבים בעברית:  ליאת הר לב, בועז קונפורטי, דרור קרן, אלון נוימן, נועה גורן, שמעון כהן, ציפי מור, יהודה אפרוני, ליאור זוהר, אבי אוריה, אלברט כהן, יובל ינאי, לורן סביר, רונה בקרמן, שאול עזר, בר סביר, שרון כהן
 מוזיקה:  מארק מותרסבו
 מדינה:  ארצות הברית 
 חברת הפקה:  פיקסאר 
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, הפצה לאולמות הקולנוע, ישירות לווידיאו 
 הקרנת בכורה:  24 ביוני 2011, לפני הקרנת הסרט "מכוניות 2"
 משך הקרנה:  6 דקות
 שפת הסרט:  אנגלית (דובב לשפות נוספות, ביניהן: עברית)
 סוגה:  סרט הנפשה, סרט קצר
 אתר רשמי
 דף הסרט ב־IMDb
 
צעצוע של סיפור בקיצור: חופשה בהוואי (באנגלית: Toy Story Toons: Hawaiian Vacation) הוא סרט הנפשה קצר אמריקאי המבוסס על הזיכיון "צעצוע של סיפור" ומשמש כסרט הראשון של סדרת הסרטים "צעצוע של סיפור בקיצור".
הסרט הוקרן לראשונה בארצות הברית ב-24 ביוני 2011, לפני הקרנת הסרט "מכוניות 2". בשנת 2012 הופץ הסרט באוסף הסרטים הקצרים של פיקסאר, חלק 2. אורך הסרט הוא 6 דקות, ושפת המקור שלו היא אנגלית (הסרט דובב לשפות נוספות, ביניהן עברית וצרפתית).
עלילת הסרט

הסרט מתרחש לאחר אירועי הסרט "צעצוע של סיפור 3". חופשת החורף של בוני הגיע, ולכן היא נוסעת לחופשה להוואי למשך שבוע יחד עם אימה. הצעצועים שמחים לקבל שבוע של חופש בלי בוני, אבל מסתבר שברבי וקן גם רצו להצטרף לחופשה, ולכן הם התחבאו בתיק הגב של בוני במטרה להגיע דרכו להוואי איתה. לצערו של קן, בוני משאירה את תיק הגב שלה בחדרה ולא לוקחת אותו להוואי. ברבי מספרת לוודי שקן תכנן כל פרט בחופשה, ואפילו תכנן את המקום בהוואי בו הם יתנשקו בפעם הראשונה, דבר הגורם לצעצועים ליצור הוואי פרטית רק בשביל ברבי וקן. לאחר מספר "הרפתקאות" שהם עברו בהוואי, קן וברבי מתנשקים לראשונה בשלג בעת זריחת השמש, כפי שקן תכנן שיקרה בהוואי. בסיום הסרט, ברבי וקן מחליקים לתוך הקרח, ושאר הצעצועים נאלצים לייבש את קוביית הקרח הענקית בה הם נתקעו.
הדמויות והמדבבים

במאי הדיבוב בעברית היה שרון כהן ומפיקת הדיבוב הייתה הדס מוזס.
| שם הדמות | מדבב/ת באנגלית | מדבב/ת בעברית |
| --- | --- | --- |
| ברבי | ג'ודי בנסון | ליאת הר לב |
| קן | מייקל קיטון | בועז קונפורטי |
| שריף וודי | טום הנקס | דרור קרן |
| באז שנות-אור | טים אלן | אלון נוימן |
| ג'סי | ג'ואן קיוזאק | נועה גורן |
| מר ראש תפוד | דון ריקלס | שמעון כהן |
| גברת ראש תפוד | אסטל האריס | ציפי מור |
| סלינקי הכלב | בלייק קלארק | יהודה אפרוני |
| רקס | וואלאס שון | ליאור זוהר |
| האם | ג'ון רצנברגר | אבי אוריה |
| מר פריקלפנטס | טימותי דלטון | אלברט כהן |
| באטרקאפ | ג'ף גרלין | יובל ינאי |
| טריקסי | קריסטן שאל | לורן סביר |
| דולי | בוני האנט | רונה בקרמן |
| אמא של בוני | לורי אלן | רונה בקרמן |
| צ'אקלס הליצן | באד לאקי | שאול עזר |
| בוני | אמילי האן | בר סביר |
| אפונה | זואי לוין | בר סביר |
| צעצוע |  | שרון כהן |
ראו גם

צעצוע של סיפור
המשימה המיוחדת של דוג

| --- | --- |

כרזת הסרט
 מבוסס על:  "למעלה" מאת פיקסאר ודיסני
 בימוי:  רוני דל כרמן
 הופק בידי:  גאלין סאסמן
 תסריט:  רוני דל כרמן, בוב פטרסון
 עריכה:  סטיב בלום
 מדבבים:  ראו כאן
 מדבבים בעברית:  ראו כאן
 מוזיקה:  מייקל ג'אקינו
 מדינה:  ארצות הברית ארצות הברית
 חברת הפקה:  Walt Disney Pictures Pixar Animation Studios
 חברה מפיצה:  Walt Disney Studios Home Entertainment
 שיטת הפצה:  וידאו על פי דרישה 
 הקרנת בכורה:  ארצות הברית 10 בנובמבר 2009 ישראל דצמבר 2009
 משך הקרנה:  כ-5 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט הנפשה, סרט קומדיה, סרט פנטזיה, סרט הרפתקאות
 אתר רשמי
 דף הסרט ב־IMDb
 
המשימה המיוחדת של דוג (באנגלית: Dug's Special Mission) הוא סרט קצר אמריקאי בהנפשה ממוחשבת, מסוגת קומדיה, פנטזיה והרפתקאות, באורך חמש דקות, אשר מבוסס על הסרט "למעלה" של פיקסאר ודיסני. הסרט בוים ונכתב על ידי רוני דל כרמן, יחד עם כתיבתו של בוב פטרסון, הופק על ידי גאלין סאסמן, הולחן על ידי מייקל ג'אקינו ונערך על ידי סטיב בלום.
הסרט, אשר נכלל ברשימת הסרטים הקצרים של פיקסאר, הופץ במקור כבונוס למהדורות הביתיות של הסרט עליו הוא מבוסס, אשר הופצו לראשונה בארצות הברית ב-10 בנובמבר 2009. בישראל צורף הסרט בדיבוב עברי כבונוס למהדורת ה-DVD של הסרט באורך מלא, כאשר היא הופצה לראשונה בדצמבר 2009. הסרט מופיע גם באוסף הסרטים הקצרים של פיקסאר, ובהמשך נהיה זמין בשירות הסטרימינג דיסני+.
עלילת הסרט מתרחשת במהלך מאורעות "למעלה", כאשר הופק סרט נוסף שמתרחש במהלך אירועיו בשם "ג'ורג' ואיי. ג'יי.".
עלילה

הסרט, המתרחש במהלך מאורעות "למעלה", מתחיל כשהכלבים אלפא, בטא וגאמא רודפים אחר קווין, ציפור גדולה שהם רוצים לתפוס עבור אדונם, צ'ארלס מאנץ. הם נתקלים בדוג, כלב מגזע גולדן רטריבר, המציג את עצמו לכלבים ומספר שזהו יום ההולדת שלו ושזה יהיה היום המאושר בחייו. הכלבים, אשר כועסים על דוג מפני שהפריע להם, מציעים לו "משימות מיוחדות" שיעזרו לתפוס את הציפור, אך למעשה הן מיועדות רק להרחיק אותו מדרכם.
המשימה הראשונה שדוג קיבל היא לשמור על סלע גדול ולוודא שהוא לא יזוז, מפני שהוא "הסלע האהוב על הציפור". כשהוא שומר על הסלע, אבן קטנה מתגלגלת אליו ומזיזה אותו, דבר שכמעט גרם לריסוק של אלפא, בטא וגאמא. לאחר מכן, דוג מקבל משימה לשבת בתוך בור, בטענה שהוא אהוב על הציפור, ולא לצאת ממנו. דוג יושב בבור, אך החול שהוא יושב עליו הוא חול טובעני. כשהוא שוקע בחול הוא נוחת על שלושת הכלבים במקום שבו הם ניסו לתפוס את הציפור.
משימה נוספת שדוג מקבל היא לשבת על סלע. כשהוא מקפץ אל עבר הסלע, לפי הוראות שלושת הכלבים, הסלע שעליו הם עומדים מתחיל לזוז והם נופלים ממנו. בהמשך הכלבים נותנים לדוג עוד משימות שכולן בסופו של דבר מסתיימות בכך שהם נפגעים. בסופו של דבר, אלפא נשבע לנקום בדוג והוא יוצר קשר עם צ'ארלס מאנץ, לו הוא מדווח שדוג מונע ממנו לתפוס את הציפור ושהוא כלב רע.
כשהוא פגוע מהדברים, דוג בורח ונקלע לאזור סלעי השרוי בערפל. לפתע הוא שמע קול שאומר "אני רואה אותך" ומבין שהדובר הוא בן אדם, וכך הוא פוגש את קארל פרדריקסון וראסל ומתחבר אליהם. הסרט מסתיים כשראסל מגלה שדוג הוא כלב מאולף שאף יודע לדבר.
מדבבים

הדיבוב העברי של הסרט בוים על ידי שרון כהן, והופק על ידי הדס מוזס באולפני אלרום.
| שם הדמות | מדבב/ת באנגלית | מדבב/ת בעברית |
| --- | --- | --- |
| דוג | בוב פטרסון | שרון כהן |
| אלפא | בוב פטרסון | עידו מוסרי |
| בטא | דלרוי לינדו | לירון ברנס |
| גאמא | ג'רום רנפט | שמחה ברבירו |
| קארל פרדריקסון | אדוארד אסנר | יוסי קאנץ |
| ראסל | ג'ורדן נגאי | רועי רביב |
הפקה

במהלך פיתוח הסרט "למעלה" דמותו של דוג נוצרה מוקדם מאוד, "אפילו מוקדם יותר מראסל", אך מעט היה ידוע עליה מפני שהכותבים רצו להתמקד בדמותו של קארל. לאחר פיתוח דמותו של דוג, הוחלט שניתן לספר עליו סיפורים מעבר לסרט בשל אישיותו החביבה. מטרת הסרט הקצר הייתה לספר את סיפור המשימה המיוחדת של דוג אותה הוא מזכיר בסרט "למעלה" והצופים אינם יודעים מהי.
את הסרט כתב וביים רוני דל כרמן, אשר סיפר שהעלה את הרעיון לסרט בסביבות סוף אביב 2008, והוא קיבל עליו אישור במהלך ינואר 2009, כאשר ההפקה הסתיימה ביוני של אותה שנה. כרמן עבד על הסרט עם פיט דוקטר ובוב פטרסון, וציין שהמעורבות שלהם הייתה מכרעת כי הם עבדו על סיפור הסרט באורך מלא. בעוד שדוקטר הציע הצעות לגבי הכיוון של הסרט הקצר, פטרסון סיפק תובנה כיצד יש להנפיש את דוג באמצעות "הניואנסים המצחיקים" שלו, כי, מסביר כרמן, "כאנימטורים אנו מושכים לתקשורת חזותית ודרך התנהגות". פטרסון היה האדם שיצר, דיבב וכתב את רוב ספרו של דוג, ובמהלך ההקלטה הוא אלתר והתנסה, כאשר רבים מהאלתורים הללו הופיעו בסרט. כרמן ציין ש"היו הרבה שורות והתבטאויות שבוב פטרסון עשה במהלך ההקלטה שיכולתי להשתמש בהן אבל נאלצתי לעזוב אותן". התייחסות נוספת להנפשה הייתה כלב הרועה הגרמני של כרמן. השראה נוספת לסצנות של דוג הגיעו מחברי צוות שונים של פיקסאר, ביניהם ג'ון לאסיטר.
כרמן תכנן סצנה נוספת, שנחתכה לבסוף מהסרט, ובה "דוג נופל לתוך מטוס ומטיס אותו אל הכלבים האחרים, בסגנון מפציץ צלילה". הוא סיפר כי "הייתה לי סצנה בלוח התכנון המקורי של המשימה המיוחדת של דוג שבה הוא הטיס מטוס. חתכנו את זה בגלל האורך, ובגלל שזה לא התאים שאר המסרים. אבל אני עדיין רוצה לראות אותו במטוס מתישהו". כרמן אמר שהוא ישמח לעשות סרטים קצרים נוספים שמבוססים על דמותו של דוג.
ביקורות

בסקירה של "Common Sense Media" על החלק השני של אוסף הסרטים הקצרים של פיקסאר, בו נכלל הסרט, מצוין כי "יש איזו אלימות מצוירת קלה בכמה מהסרטים הקצרים, זה זה מזן הסלפסטיק שהוא יותר הומוריסטי מאשר מרגיז (כמו כשכמעט סלע משטח את הכלבים במשימה המיוחדת של דוג)". ניל סמית' כתב במגזין "טוטאל פילם" על הסרטים בחלק השני של האוסף "כולם מהנים בנגזרות שלהם, במיוחד המשימה המיוחדת של דוג, בגלל התובנות שלה לגבי יחסי הכלבים הפרועים של למעלה". באתר "IGN" נכתב על ידי סינדי ווייט "ילדים ומבוגרים כאחד יוכלו ליהנות מהקריקטורה בהשראת לוני טונס, שבה דוג האומלל מנסה לזכות בכבוד מהחבורה שלו".
ראו גם

הימים של דוג
הערות שוליים

↑  פיטר סקריטה, Pixar's Up And Monsters Inc DVD/Blu-Ray Releases Announced, באתר Film/‏, 10 באוגוסט 2009
1 2 3  ג'רמי נואר, Up :rising with Story Artist and Dug’s Special Mission ‘s Director Ronnie del Carmen!, באתר Animated Views‏, 26 בנובמבר 2009
↑  Pixar Short Films Collection: Volume 2, באתר Common Sense Media
↑  סינדי ווייט, Up Blu-ray Review, באתר IGN‏, 12 בנובמבר 2009
שותפים למסע (מיני-סדרה)

| --- | --- |
 מבוסס על:  "שותפים למסע" מאת תומאס מאלון
 סוגה:  דרמה היסטורית
 כותבים:  רון ניסוואנר
 בימוי:  דניאל מינהאן, ג'יימס קנט, Destiny Ekaragha, Uta Briesewitz 
 שחקנים:  מאט בומר ג'ונתן ביילי
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  8 
 הפקה
 מפיקים בפועל:  מאט בומר דניאל מינהן רון ניסוואנר רובי רוג'רס
 חברת הפקה:  פרימנטל, שואוטיים 
 עורכים:  Christopher Donaldson 
 צלמים:  Simon Dennis 
 מוזיקה:  פול ליאונרד-מורגן 
 שידור
 רשת שידור:  שואוטיים
 רשת שידור בישראל:  סלקום TV
 תקופת שידור מקורית:  29 באוקטובר 2023 – 17 בדצמבר 2023 
 קישורים חיצוניים
 אתר רשמי
 דף התוכנית ב-IMDb
 
שותפים למסע (באנגלית: Fellow Travelers) היא מיני-סדרת דרמה היסטורית אמריקאית המבוססת על רומן באותו השם משנת 2007 מאת תומאס מאלון. במיני-סדרה מככבים מאט בומר וג'ונתן ביילי, והיא מתמקדת ברומן של עשרות שנים בין שני גברים שנפגשו לראשונה במהלך שיא תקופת המקארתיזם בשנות ה-50. הסדרה עלתה לשידור בישראל בנובמבר 2023.
תקציר העלילה

לאחר מפגש מקרי בוושינגטון די. סי. במהלך שנות ה-50, הוקינס פולר וטימי לאגולין פותחים ברומן הפכפך המשתרע על פני מחאות מלחמת וייטנאם של שנות ה-60, עידן הדיסקו והסמים של שנות ה-70 ומשבר האיידס של שנות ה-80, תוך כדי שהם עצמם משתנים יחד עם העולם שמסביבם.
צוות השחקנים

מאט בומר – הוקינס פולר
ג'ונתן ביילי – טימותי "טים" לאגלין
אליסון ויליאמס – לוסי סמית'
הפקה > פיתוח

באוקטובר 2021, נמסר כי עיבוד טלוויזיוני על בסיס הרומן "שותפים למסע" מאת תומאס מאלון היה בפיתוח על ידי חברת "Fremantle" עבור רשת "שואוטיים". באפריל 2022, נמסר כי "שואוטיים" אישרה רשמית את הפקת המיני-סדרה, של כתיבתה והפקתה בפועל יהיה אמון רון ניסוואנר. בין המפיקים בפועל הנוספים נכללים השחקן מאט בומר ודניאל מינהן, שאמון על בימוי שני הפרקים הראשונים.
הפקה > ליהוק

לצד האישור כי בומר יפיק את הסדרה, נמסר כי הוא יגלם את דמותו של הוקינס פולר. ביוני 2022, נמסר על ליהוקה של אליסון ויליאמס לצוות השחקנים; וביולי 2022, על ליהוקו של ג'ונתן ביילי לדמותו של טים לאגלין.
הפקה > צילומים

צילומי המיני-סדרה החלו ביולי 2022 בטורונטו, קנדה.
פרסים ומועמדויות

| שנה | פרס | קטגוריה | מועמד (ים) | תוצאה | מקורות |
| --- | --- | --- | --- | --- | --- |
| 2024 | פרס גלובוס הזהב | מיני-סדרה או סרט טלוויזיה הטוב ביותר | שותפים למסע | מועמדות |  |
| 2024 | פרס גלובוס הזהב | השחקן הטוב ביותר במיני-סדרה או בסרט טלוויזיה | מאט בומר | מועמדות |  |
| 2024 | פרס בחירת מבקרי הטלוויזיה | המיני-סדרה הטובה ביותר | שותפים למסע | מועמדות |  |
| 2024 | פרס בחירת מבקרי הטלוויזיה | השחקן הטוב ביותר במיני סדרה או בסרט טלוויזיה | מאט בומר | מועמדות |  |
| 2024 | פרס בחירת מבקרי הטלוויזיה | שחקן המשנה הטוב ביותר במיני סדרה או בסרט טלוויזיה | ג'ונתן ביילי | זכייה |  |
| 2024 | פרס בחירת הקהל | הופעת השנה בטלוויזיה | מאט בומר | מועמדות |  |
| 2024 | פרס גילדת שחקני המסך | ההופעה הטובה ביותר של שחקן בסרט טלוויזיה או מיני סדרה | מאט בומר | מועמדות |  |
| 2024 | פרס סטלייט | המיני-סדרה או סרט הטלוויזיה הטוב/ה ביותר | שותפים למסע | מועמדות |  |
| 2024 | פרס סטלייט | השחקן הטוב ביותר במיני סדרה או סרט טלוויזיה | מאט בומר | מועמדות |  |
| 2024 | פרס סטלייט | השחקן הטוב ביותר בתפקיד משנה בסדרה, מיני סדרה או סרט טלוויזיה | ג'ונתן ביילי | זכייה |  |
| 2024 | פרס התקשורת של הליגה ההומו-לסבית נגד השמצה | המיני-סדרה או סדרת האנתולוגיה הטובה ביותר | שותפים למסע | זכייה |  |
| 2024 | פרס אמי לבידור בפריים טיים | השחקן הראשי הטוב ביותר במיני-סדרה או סדרת אנתולוגיה או סרט | מאט בומר | מועמדות |  |
| 2024 | פרס אמי לבידור בפריים טיים | שחקן המשנה הטוב ביותר במיני-סדרה או סדרת אנתולוגיה או סרט | ג'ונתן ביילי | מועמדות |  |
| 2024 | פרס אמי לבידור בפריים טיים | התסריט הטוב ביותר במיני-סדרה או סדרת אנתולוגיה או סרט | רון ניסוואנר | מועמדות |  |
הערות שוליים

1 2  הסדרות המעולות של חודש נובמבר! - HOT MAGAZINE הרשימה המומלצת!, באתר HOT Magazine, ‏2023-11-02
↑  Otterson, Joe; Otterson, Joe (2022-07-11). "'Bridgerton' Star Jonathan Bailey Joins Matt Bomer in Showtime Limited Series 'Fellow Travelers'". Variety. Retrieved 15 July 2022.
↑  Grobar, Matt (October 2021). "Fremantle Adds Nyanza Shaw And Jerry Jacobs As Scripted EVPs". Deadline. Retrieved 15 July 2022.
1 2 3  White, Peter (20 April 2022). "Matt Bomer's 'Fellow Travelers' Lands Series Order At Showtime". Deadline. Retrieved 15 July 2022.
↑  Otterson, Joe (7 June 2022). "Allison Williams to Star Opposite Matt Bomer in Showtime Limited Series 'Fellow Travelers' (EXCLUSIVE)". Variety. Retrieved 15 July 2022.
↑  Porter, Rick (11 July 2022). "'Bridgerton' Star Jonathan Bailey Joins Showtime's 'Fellow Travelers'". The Hollywood Reporter. Retrieved 15 July 2022.
↑  Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15.
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Jordan Moreau,Brent Lang, Jordan Moreau, Brent Lang, SAG Awards 2024 Nominations: ‘Barbie’ and ‘Oppenheimer’ Tie for Films, ‘Succession’ Leads All With Five Nods, Variety, ‏2024-01-10 (באנגלית אמריקאית)
↑  Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית)
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
אדווין אופלר

| --- | --- |

 לידה:  18 ביוני 1831 אלס, הקיסרות הגרמנית
 פטירה:  6 בספטמבר 1880 (בגיל 49) הנובר, הקיסרות הגרמנית
 מקום קבורה:  jewish cemetery An der Strangriede 
 תחום יצירה:  אדריכלות
 זרם באמנות:  התחייה הגותית
 צאצאים:  Siegmund Oppler, Alexander Oppler, ארנסט אופלר, Berthold Oppler 
 
אֶדְוִין אוֹפְּלֶר (בגרמנית: Edwin Oppler;‏ 18 ביוני 1831–6 בספטמבר 1880) היה אדריכל גרמני-יהודי. בסגנונו הנאו-גותי עיצב מספר בתי כנסת ברחבי גרמניה, אשר לימים נהרסו כולם במהלך ליל הבדולח.
חייו

אופלר נולד באלס, בנם השני של סלו אופלר, סוחר יין, ומינה לבית זלדיס. למד בבית הספר היסודי באלס בין השנים 1837–1840, ובהמשך בבית הספר בברסלאו. ב-1849 נסע להנובר, שם למד אצל קונרד וילהלם האזה באוניברסיטה הטכנית עד 1854, ולאחר מכן התלמד כנגר.
לאחר שהתמנה לחבר באגודת האדריכלים והמהנדסים של הנובר בשנת 1856, הוא בילה את ארבע השנים הבאות בבריסל ובפריז, שם עבד במשרדי הופמן ומסנו, יחד עם אמן הוויטראז' אז'ן-סטניסלס אודינו, ובעיקר עם האדריכל אז'ן עמנואל ויולה-לה-דוק. בתפקידו זה השתתף בשיקום קתדרלת נוטרדאם ורכש את הידע שלו באדריכלות גותית. הוא חזר להאנובר ב-1861.
בשנת 1866, שבה מונה לממונה בנייה, נישא לאלה כהן, בתו של הרופא הקיסרי, הרמן כהן. נולדו להם ארבעה בנים: ארנסט, צייר וחרת; אלכסנדר, פסל; ברתולד, רופא; וזיגמונד, משפטן.
הוא רכש מוניטין בקהילה היהודית בעיקר באמצעות בתי הכנסת שתכנן ועיצוביו לבתי קברות יהודיים, וכן באמצעות מבני מסחר ומגורים רבים, שתוכננו ללקוחות אצילים ובורגנים. פרט לכך, תכנן את טירת בראונפלס ואת טירת מריינבורג שבהנובר יחד עם האזה. מ-1872 עד 1878 הוציא לאור כתב עת, Die Kunst im Gewerbe (אמנות מסחרית) והפעיל סטודיו יחד עם פרדיננד שורבאך.
רבים מבנייניו נהרסו בהפצצות במלחמת העולם השנייה. אחד מבנייניו הגדולים והמוכרים, בית הכנסת החדש בהנובר, נשרף במהלך ליל הבדולח.
הוא נפטר ממה שנדמה כמחלת לב דוהרת בגיל 49.
עבודות נבחרות

בית הכנסת החדש, ברסלאו
טירת הלברג
בית הכנסת החדש, הנובר
בית הלסטרברג
הערות שוליים

↑  "אופלר, אדוין", האנציקלופדיה העברית (כרך ב), חברה להוצאת אנציקלופדיות, תשי"א, עמ' 71
| --- | --- |
בקרת זהויות :  PLWABN: 9812003113405606  BnF: cb13511711g (data)  GND: 118993437  ISNI: 0000 0000 6676 2121  LCCN: n94014236  SELIBR: 352563  ULAN: 500076536  VIAF: 30337312   WorldCat (עם VIAF): 30337312
באו (סרט)

| --- | --- |

כרזת הסרט
 בימוי:  דומי שי
 הופק בידי:  בקי ניימן-קוב
 תסריט:  דומי שי
 עריכה:  קת'רין רינגולד
 מוזיקה:  טובי צ'ו
 מדינה:  ארצות הברית ארצות הברית
 חברת הפקה:  סרטי וולט דיסני, פיקסאר 
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  21 באפריל 2018 (פסטיבל הסרטים טרייבקה) 15 ביוני 2018 (לפני הקרנת הסרט "משפחת סופר-על 2")
 משך הקרנה:  8 דקות
 סוגה:  דרמה, הנפשה ממוחשבת, קצר, פנטזיה
 מקום התרחשות:  טורונטו 
 פרסים:  פרס אוסקר לסרט המונפש הקצר הטוב ביותר (בקי ניימן-קוב, דומי שי) 
 www.pixar.com/bao
 דף הסרט ב־IMDb
 
באו (באנגלית: Bao) הוא סרט הנפשה קצר של חברת פיקסאר משנת 2018. הסרט בוים ונכתב על ידי דומי שי והוא הסרט הקצר הראשון של חברת פיקסאר שביימה אישה. הסרט הוקרן לראשונה בפסטיבל הסרטים טרייבקה ב-21 באפריל 2018, ולאחר מכן הופץ בבתי הקולנוע לפני הקרנת הסרט "משפחת סופר-על 2" ב-15 ביוני 2018. אורך הסרט הוא כ-8 דקות.
הסרט זכה בפרס אוסקר לסרט המונפש הקצר הטוב ביותר לשנת 2018.
תקציר העלילה

הסרט מספר על אישה בגיל המעבר ממוצא סיני, הנותרת לבדה בביתה כל יום בזמן שבעלה בעבודה. יום אחד, כשהיא מכינה לחמניות באוזי מאודות, אחת מהן מתעוררת לחיים, והאישה מחליטה לגדל אותה כבן.
הלחמנייה היא בת דמותו של בנה המרוחק, והתמה המרכזית היא ניסיונה של האם להנחיל בו את התרבות הסינית, ניסיון שמתבטא לעיתים כשתלטנות.
הפקה

הסרט בוים על ידי דומי שי, אנימטורית ממוצא סיני-קנדי שעבדה על הסרטים "הקול בראש" ו"הדינוזאור הטוב". היא מספרת שהרעיון לסרט עלה לה בזמן שהכינה באוזי. הסרט משופע מפרטים הקשורים לתרבות האסייתית, כמו אורז ומנקי נקו. במהלך יצירת הסרט, אמה של דומי שי ביקרה באולפני פיקסאר והדגימה לאנימטורים ואנשי ההפקה כיצד מכינים באוזי.
הפצה

הסרט הוקרן לראשונה בפסטיבל הסרטים טרייבקה ב-21 באפריל 2018, ולאחר מכן הופץ בבתי הקולנוע לפני הקרנת הסרט "משפחת סופר-על 2" ב-15 ביוני 2018. בשנת 2018 הופץ הסרט באוסף הסרטים הקצרים של פיקסאר, חלק 3.